**Выступленне агітбрыгады “Быць беражлівым – значыць жыць у багатай краіне»**

*Выхад: (музыка 1)*

*Гучыць музыка на матыў песні «Радзіма мая» (музыка2)*

Я, ты, ён, яна-разам цэлая сям'я,

Беларуская зямля.

Эканомім ты і я.

Газ, цяпло, святло, ваду.

Багацці краіны

Падтрымаць мы ўсё павінны.

Над табою сонца свеціць,

Беларусь мая,

Прыгажэйшая на свеце,

Беларусь мая.

Захаваем усе багацці.

Беларусь варта шчасця.

- Цяжка ўявіць сабе наша жыццё без святла, цяпла, электрычнасці і іншых выгод цывілізацыі. Але калі мы не зменім бяздумныя і безадказныя адносіны да энергарэсурсаў, ці надоўга нам хопіць гэтых дабротаў? Па падліках навукоўцаў, на 800 гадоў. А што будзе далей?

*(музыка 3)*

1. Жыццё сваёй чаргой ідзе,

І патрэба ўсё расце.

2. Электраэнергія - гэта не жарты,

На што без яе мы сёння варты?

3. З кожным новым стагоддзем.

Годам, днём і гадзінай.

Нам усё больш яе трэба,

І мы эканоміць павінны.

4. Каб хапала і свету, і газу,

Каб цяпло магло ўсіх абагрэць,

5. Хоць Зямля наша вельмі багата,

Эканоміць павінны ўмець.

*(музыка 3)*

*Сцэнка: (пачатак казкі)*

*(музыка 4)*

**Аўтар**: У трыдзявятым царстве жыў-быў цар. І было ў яго 3 сыны. Цар састарыўся і вырашыў перадаць трон аднаму са сваіх сыноў.

**Цар:** Дарагія мае сыны! Бацька ваш стары і не можа больш кіраваць краінай. Хто здзейсніць маю мару, той і атрымае карону, стане кіраваць маім народам. Бачыце вунь тое вялізнае і ёмістае сховішча, пабудаванае мною даўно? Я марыў запоўніць яго чым-небудзь такім, што было б самым патрэбным на гэтым свеце, чым я здолеў бы ашчаслівіць увесь свой народ. Знайдзіце тую самую патрэбную рэч і запоўніце маё сховішча.

**Аўтар:** Сыны пакланіліся бацьку і адправіліся ў шлях. *(музыка 4)*

Доўга хадзілі і ездзілі яны з горада ў горад, з краіны ў краіну, пабачылі людзей дзіўных, нагледзеліся звычаяў невядомых і ў прызначаны дзень паўсталі перад бацькам.

*(музыка 4)*

**Цар:** Сардэчна запрашаю, даражэнькія мае сыны. Ну і як? Ці ўдалося вам знайсці і даставіць тую самую патрэбную ў свеце рэч?

**Старэйшы сын** *(выняў з кішэні жменю збожжа і працягнуў бацьку):*

Хлебам запоўню я гэтае велізарнае сховішча, дарагі бацька! Што ў свеце больш патрэбна, чым хлеб? Хто зможа пражыць без хлеба?

**Сярэдні сын** *(выняў з кішэні жменю зямлі і працягнуў бацьку):*

Зямлёю запоўню я гэтае велізарнае сховішча, дарагі бацька! Што ў цэлым свеце больш патрэбна, чым зямля? Без зямлі няма і хлеба! Хто зможа пражыць без зямлі?

**Малодшы сын** *(узяў свечку)*:

Святлом запоўню я гэтае велізарнае сховішча. Толькі святлом. Нічога не знайшоў больш патрэбнага, чым святло. Святло - самае патрэбнае ў свеце. Без святла зямля не ўродзіць хлеба. Без святла на зямлі не было б жыцця. Толькі святло можа кіраваць светам!

**Цар:** Доўгіх гадоў жыцця табе, мой сынок! Ты па праве заслугоўваеш трона, таму што хочаш самага прыгожага - хочаш, каб у людзей заўсёды было святло, а ад святла ведаў людзі твайго царства будуць разумныя і мудрыя.

*(музыка 4)*

*(музыка 5)*

- Давайце задумаемся, які ж кошт нашай безгаспадарлівасці? Адна лямпачка, якую вы забыліся выключыць, за 10 гадзін расходуе **1 кілават за гадзіну** электраэнергіі, чаго хапіла б для... *(Апавяданне суправаджаецца паказам плакатаў)*

- Здабычы **сарака кілаграмаў** вугалю.

- Вытворчасці **ста дваццаці кілаграмаў** хлеба.

- Здабычы **трыццаці трох кілаграмаў** нафты.

- Надою **сарака літраў** малака.

- Вытворчасці **пяці кілаграмаў** сталі

- Вытворчасці **трыцацці дзевяці кілаграмаў** цукру.

- Здабычы **пятнаццаці кілаграмаў** жалезнай руды.

- Вырабу **аднаго метра** баваўнянай тканіны.

- А таксама для вырабу **трынаццаці кілаграмаў** каўбасных вырабаў, **чатырнаццаці** кілаграмаў тварагу**, дваццаці пяці кілаграмаў** мукі, **шасці кілаграмаў** алею і шмат чаго іншага. Праўда, ёсць над чым задумацца?.....

- У першую чаргу эканомія электраэнергіі заключаецца ў змене нашых звычак. Можна дабіцца значнага скарачэння спажывання электраэнергіі, калі кожны раз, выходзячы з пакоя, дзе больш нікога няма, выключаць святло. Пры гэтым вы эканоміце не толькі электраэнергію, але і грошы, а ваш жыццёвы камфорт пры гэтым не мяняецца.

- Яшчэ вялікіх вынікаў можна дамагчыся, калі з "розумам" падыходзіць да пакупкі бытавой тэхнікі, напрыклад, пральных машын або лямпачак. Сёння можна набыць рэчы, якія спажываюць менш электраэнергіі, а розніца ў кошце рана ці позна акупіцца.

-ПАМЯТАЙЦЕ, што, эканомячы электраэнергію, вы эканоміце грошы, а таксама паляпшаеце стан навакольнага асяроддзя і разумна выкарыстоўваеце карысныя рэсурсы.

*(музыка 6) Гучыць фанаграма (спевы птушак)*

1.Я люблю вясновы лес, спевы птушак, шолах лістоты…

2.А я люблю сваю вёску. Ведаю там кожнае дрэва, кусцік, кожную сцяжынку...

3.А я люблю назіраць за пчоламі. Яны таксама працаўнікі. Нам ёсць чаму ў іх павучыцца.

4. Самае дарагое, што ў мяне ёсць - гэта мае бацькі, сястрычка, маленькі брат.

5.Дзякую зорцы вячэрняй і кожнаму ў полі каласку.

6.Дзякую кропельцы вясновай і звонкаму дзіцячаму галаску.

7.Дзякую прыродзе: кветкам, травам і росам.

8. Дзякую прыгажосці Радзімы, зямной, неабсяжнай.

**Усе**: Мы хочам, каб усё гэта было вечна!

*(музыка 7) Гучыць музыка, удзельнікі пакідаюць сцэну*